निष्‍कर्षत: हम पातें हैं कि नरेश मेहता ने अपने काव्‍य-साहित्‍य में विविध भाव बोधों का उदघाटन किया है तथा सामाजिक, सांस्‍कृतिक, धार्मिक दार्शनिक मूल्‍यों को आधुनिक युगानुरूप अभिव्‍यक्ति देकर कविता विधा को नवीनता दी है। नरेश मेहता नेअपनी कविताओं में सामाजिक विचारों का आधुनिकीकरण किया है तथा प्रकृति और सौंदर्य के चित्रणों के माध्‍यम से आधुनिक जीवन की विषमताओं, विवशताओं, अभिषत व्‍यक्तियों की दारुण यंत्रणाओं, आदि को यथार्थ अभिव्‍यक्ति का माध्‍यम बनाया है। इस प्रकार नरेश मेहता ने काव्‍य संसार को विषय-वैविध्‍य और पौराणिक आख्‍यानों को वर्तमान संदर्भ की प्रासंगिकता की कसौटी पर कसकर स्‍तुत्‍य कार्य किया है।